30. 6. 94 De Europæiske Fællesskabers Tidende Nr. L 162/3 RÅDETS FORORDNING (EF) Nr. 1501/94 af 27. juni 1994 om midlertidig suspension af de autonome satser i den fælles toldtarif for en række landbrugsvarer RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 28, under henvisning til forslag fra Kommissionen, og ud fra følgende betragtninger : Der er for betragtninger : en utilstrækkelig eller ingen produktion i Fællesskabet af de i denne forordning omhandlede varer, og producenterne kan således ikke dække behovet inden for de forbrugende industrier i Fællesskabet ; det er i Fællesskabets interesse i visse tilfælde at gennem- føre en fuldstændig suspension af satserne i den fælles toldtarif ; suspension af disse autonome toldsatser skal bestemmes af Fællesskabet ; på grund af vanskelighederne ved i nærmeste fremtid nøje at vurdere udviklingen i den økonomiske situation inden for de berørte sektorer bør disse suspensionsforanstalt- ninger kun være af midlertidig karakter, idet deres gyldighedsperiode fastsættes under hensyntagen til fælles- skabsproduktionens interesser — UDSTEDT FØLGENDE FORORDNING : Artikel 1 De autonome satser i den fælles toldtarif for de varer, der er anført i bilaget, suspenderes til den ud for hver af disse varer angivne størrelse. Disse suspensioner gælder fra 1. juli 1994 til 30. juni 1995. Artikel 2 Denne forordning træder i kraft den 1. juli 1994. Denne forordning er bindende i alle enkeltheder og gælder umiddelbart i hver medlems- stat. Udfærdiget i Luxembourg, den 27. juni 1994. På Rådets vegne C. SIMITIS Formand